Illyustrativ foto/ vse.media Toshkent shahrining Olmazor tumanida jinoyat yuz berdi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 9 aprel kuni tuman IIBga tushgan hujjatlar ko‘ra, 2013 yil dekabr oyida, Beruniy ko‘chasida yashovchi, 1962 yilda tug‘ilgan N.R. Mirobod tumanida joylashgan dehqon bozorining avtoturargohida Janubiy Koreya Respublikasi fuqarosi, 1957 yilda tug‘ilgan G.N.ga mineral o‘g‘itlarni sotishda yordam berishni va’da qilib 25 ming AQSh dollarini olib, bergan va’dasini bajarmay pullarni o‘z ehtiyojlari yo‘lida ishlatib yuborganligi ma’lum bo‘lgan. N.R. ushlangan. Mazkur holat yuzasidan tergov harakatlari olib borilmoqda.